paragraph_text: mini|desno|[[Klapsko pjevanje|Dalmatinsko klapsko pjevanje primjer je narodne a cappella glazbe.]] A cappella (lat. „kapelno”, na crkveni način), način je pjevanja bez pratnje glazbala kojim se vokalno glazbeno djelo, solističko, komorno ili zborsko, jednoglasno ili višeglasno, izvodi jedino upotrebom ljudskog glasa. Uvelike je zastupljeno u narodnoj (folklornoj), komornoj, kao i u crkvenoj glazbi, napose u vidu gregorijanskog napjeva. U popularnoj glazbi čest je izvedben način gospela, negro spirituala i još nekih pjevačkih žanrova.